**Donetskin ja Luhanskin alueiden kansanäänestykset** olivat Itä-Ukrainan separatistien Itä-Ukrainan kriisin yhteydessä toukokuussa 2014 järjestämiä kansanäänestyksiä, joilla separatistit pyrkivät luomaan oman hallintonsa Itä-Ukrainaan.

Äänestykset
-----------

Donetskin ja Luhanskin alueella oltiin 11. toukokuuta 2014 järjestämässä neljää erillistä mielipidekyselyä, joista millään ei ollut virallista kansanäänestyksen asemaa.

Kyselyistä ensimmäinen oli Donetskin kansantasavallassa järjestetty "separatistien kansanäänestys" "Donetskin kansantasavallan" alueen itsenäistymisestä 11. toukokuuta, kaksi viikkoa ennen Ukrainan presidentinvaaleja. Äänestykset käydään myös seitsemässä muussa Itä-Ukrainan kaupungissa muun muassa Luhanskissa. Ukrainan hallinto piti suunnitelmia laittomana. Donetskin kansantasavalta julistettiin protestina Kiovan uudelle hallinnolle. Erimielisistä separatistiryhmistä osa haluaa Ukrainasta liittovaltion, osa itsenäisyyttä ja osa liittymistä Venäjään. Yhdysvaltalaisen Pew-tutkimuslaitoksen ennakkoon tekemän kyselyn perusteella 18% alueiden kansalaisista kannatti eroamista Ukrainasta.

Vladimir Putin esitti toukokuussa, että kansanäänestystä Donetskin alueella lykättäisiin. Valkoinen talo kommentoi asiaa sanomalla, että äänestys pitäisi perua kokonaan. Luhanskin kansanäänestyksen järjestelyjä jatkettiin Putinin lausunnoista huolimatta.

Osassa äänestyspaikoista Donetskissa ilmeni puutteita: muun muassa virallisia vaalitarkkailijoita ei ollut ja kysymyksenasettelu äänestyksessä oli monitulkintainen.

Venäläisen uutislähteen mukaan Donetskin alueella äänestyksessä 89,7 % kannatti itsenäistymistä, 10,19 % oli vastaan ja 0,74 % äänistä hylättiin. Alustavassa ääntenlaskennassa käytössä oli siis 100,63 prosenttia "separatistien kansanäänestyksen" äänestyslipuista Venäjän presidentin nimittämän johdon alaisuudessa toimivan Rossija segodnja - uutistoimiston RIA-Novosti -yksikön uutisen mukaan. Äänestysprosentiksi raportoitiin Donetskin alueella 74,87 prosenttia. RIA-Novostin uutisen uutiskuva avoimen äänestyslipun pudottamistilanteesta tarjoaa esimerkin vaalisalaisuuden rikkomisesta, vaalitoimituksen painostavasta tai ohjaavasta luonteesta tai kuvatun äänestyslipun päätymisen vieraisiin käsiin.*selvennä*

Muista samana päivänä separatistisen kansanäänestyksen kanssa eli 11. toukokuuta 2014 järjestestetyistä äänestyksistä merkittävin oli Dnipropetrovskin alueen kuvernööri Ihor Kolomoiskyin nimeä kantava ukrainalaismielinen vastakansanäänestys, niin sanottu *Kolomoiskyin kansanäänestys*. Kyselystä käytettiin myös nimeä "Kansanäänestys rauhasta, järjestyksestä ja yhtenäisyydestä." Tähän kansanäänestykseen, jossa aiheena oli Donetskin ja Luhanskin alueen liittäminen Dnipropetrovskin alueeseen, raportoitiin osallistuneen 2,5 miljoonaa äänestäjää. Äänestäjistä yli 975 600 raportoitiin olleen Luhanskin ja 1 467 000 Donetskin alueelta.

Kyselyistä kolmas keskittyi Ukrainan yhtenäisyyden säilyttämiseen. Neljäs kysely tiedusteli halukkuutta tai haluttomuutta liittää Donetskin kaupunki Britanniaan, koska Donetskia pidetään brittiliikemiehen John Hughesin perustamana.

15. toukokuuta muutama päivä kansanäänestyksen jälkeen Donetskin separatistijoukot esittivät uhkavaatimuksen Ukrainan joukoille vetäytyä asemistaan luvaten käyttää voimakeinoja jos ukrainalaisjoukot eivät näin tule tekemään.

Lähteet
-------

1. 1 2 3 4  Four polls underway in Donetsk region, each of them called 'referendum'  11.5.2014. Uutistoimisto Ukrinform, ukrinform.ua. Viitattu 12.5.2014.
2. 1 2  Zidan, Aishi: Viisi kysymystä kansanäänestyksestä: Mistä Itä-Ukrainassa äänestetään? *Helsingin Sanomat*.  11.5.2014.  Arkistoitu 11.5.2014. Viitattu 11.5.2014.
3. ↑  Donetskin kansanäänestys herättää äänestäjien epäilykset *Yle Uutiset*.  29.4.2014. Viitattu 9.5.2014.
4. ↑  Ukraina Putinin ehdotuksesta: Tyhjää puhetta 7.5.2014. Yle Uutiset.
5. ↑  Vilén, Paula: Itä-Ukrainan separatistit harkitsevat kansanäänestysten lykkäämistä *Yle Uutiset*.  9.5.2014. Viitattu 9.5.2014.
6. ↑  Tolsa, Maria: Yle Donetskissa: Äänestyksen järjestelyt epämääräisiä *Yle Uutiset*.  11.5.2014. Viitattu 11.5.2014.
7. ↑  Tapiola, Paula: Vaalihuoneistot auki Itä-Ukrainassa – "askel kohti syvyyksiä" *Yle Uutiset*.  11.5.2014. Viitattu 11.5.2014.
8. ↑  TsIK: za samostojatelnost Donskoi oblasti 89,7% izbiratelei *ria.ru*.  12.5.2014. Viitattu 12.5.2014. (venäjäksi)
9. ↑  Referendum Kolomoiskogo sobral 2,5 mil. žitelei Donbassa (2,5 miljoonaa Donbassin asukasta osallistui "Kolomoiskyin kansanäänestykseen" Luhanskin ja Donetskin alueen liittymisestä Ukrainan Dnipropetrovskin alueeseen)  11.5.2014. Ukrinform, ukrinform.ua. Viitattu 12.5.2014. (venäjäksi)
10. ↑  RT: Donetskin kapinallisilta uhkavaatimus Kiovalle *Yle uutiset*.  15.5.2014. Viitattu 15.5.2014.